„Ҳаберҭурқ“ адыррала, заанаҵтәи адыррақәа рыла, Ҭырқәтәыла апрезиденттә алхрақәа рҿы аҧхьагылара имоуп Реџьеп Таип Ердоҕан, иара абжьқәа 57, 46% иоуит, 36,66 %-ла аҩбатәи аҭыҧаҿ дгылоуп Қеман Қиличдароҕлу.
Амедиа адыррала, уажәазы иҧхьаӡоуп абжьқәа 14 наӡына еиҳаны.
Апарламенттә алхрақәа рҿы заанаҵтәи адыррақәа рыла 67,01 %-ла аҧхьагылара амоуп апартиа – Ердоҕан „Жәлартә алианс“, 22,30%-ла аҩбатәи аҭыҧ ааннакылоит Аоппозициатә амилаҭтә алианс.
Ҭырқәтәыла Иреиҳаӡоу алхратә комиссиа алхрақәа заанаҵтәи алҵшәақәа раларҵәаразы амедиазы ишьақәнаргылаз аҧкра аҧыхуп.